Þetta er allt að koma, segir Ísak Bergmann Jóhannesson um leik íslenska karlalandsliðsins í fótbolta gegn Rúmeníu í undankeppni HM í gærkvöldi. Niðurstaðan varð markalaust jafntefli.
Rúmenar eru í harðri baráttu um annað sæti undanriðilsins og sæti í umspili um HM-sæti og leikurinn gríðarlega mikilvægur fyrir þá, á meðan íslenska liðið átti ekki möguleika á umspilssæti. Bæði lið vörðust vel en fengu líka sín færi en niðurstaðan varð jafntefli.
Sagði Ísak Bergmann Jóhannesson. Eftir erfiða byrjun á riðlinum er þetta þriðji leikurinn í röð sem ungt íslenskt lið spilar án ósigurs og hélt liðið hreinu annan leikinn í röð.
Sagði Alfons Sampsted. Næsti leikur liðsins, og sá síðasti í undankeppninni, er á sunnudag gegn Norður-Makedóníu sem rúllaði yfir Armeníu 5-0 í gær. Sá leikur er klukkan fjögur og er lýst beint á RÚV og Rás 2.
Karlaliðið í fótbolta er ekki það eina sem var í eldlínunni í Rúmeníu í gær því kvennalandsliðið í körfubolta tapaði naumlega gegn heimakonum í undankeppni EM, 65-59.
Sagði Sara Rún Hinriksdóttir, sem var stigahæst í íslenska liðinu með 17 stig. Ísland mætir Ungverjalandi á Ásvöllum á sunnudag klukkan átta og er sá leikur sýndur beint á RÚV 2.
Júlían J.K. Jóhannsson, kraftlyftingamaður og Íþróttamaður ársins 2019, er bjartsýnn á gott gengi á HM í Noregi um helgina. Hann segist í góðu formi og stefnir á efstu sæti mótsins.